P. Hrušovský, podpredseda NR SR: (2001-11-07):
Poprosím teraz pána poslanca Juriša, ktorého poveril gestorský výbor pre pôdohospodárstvo, aby informoval Národnú radu o výsledku prerokúvania návrhu zákona vo výboroch, ako aj o stanovisku a odporúčaní gestorského výboru. Pán poslanec Juriš, máte slovo. A. Juriš, poslanec: Vážený pán predsedajúci, vážené panie kolegyne poslankyne, vážení páni poslanci, vážení hostia, spoločná správa Výboru Národnej rady Slovenskej republiky pre pôdo-hospodárstvo o prerokovaní návrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov. Výbor Národnej rady Slovenskej republiky pre pôdohospodárstvo v súlade s § 78 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladá Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k návrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, v druhom čítaní. Národná rada Slovenskej republiky uznesením č. 1544 z 5. septembra 2001 pridelila uvedený návrh poslanca Vladimíra Palka na prerokovanie vo výboroch do 11. októbra a v gestorskom výbore do 16. októbra 2001, a to: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre pôdohospodárstvo. Za gestorský výbor určila Výbor Národnej rady Slovenskej republiky pre pôdohospodárstvo. Uvedené výbory vrátane gestorského návrh poslanca Vladimíra Palka prerokovali. Gestorský výbor prerokoval spoločnú správu výborov na svojej 70. schôdzi dňa 24. októbra 2001 a schválil ju uznesením č. 334. Iné výbory vládny návrh zákona neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v uznesení Národnej rady Slovenskej republiky č. 1544, svoje stanoviská podľa § 75 ods. 2 rokovacieho poriadku. Výbory Národnej rady Slovenskej republiky, ktorým bol návrh poslanca Vladimíra Palka pridelený, zaujali k nemu tieto stanoviská: Ústavnoprávny výbor Národnej rady Slovenskej republiky uzne-sením č. 694 z 10. októbra prerušil rokovanie a vrátil návrh predkladateľovi na dopracovanie v zmysle pripomienok uvedených v stanovisku odboru legislatívy a aproximácie práva Kancelárie Národnej rady Slovenskej republiky. Výbor Národnej rady Slovenskej republiky pre financie, rozpočet a menu uznesením č. 796 z 23. októbra 2001 s návrhom poslanca Vladimíra Palka súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu uznesením č. 340 z 15. októbra 2001 oznámil, že návrh poslanca Vladimíra Palka neprerokoval pre neprítomnosť navrhovateľa. Výbor Národnej rady Slovenskej republiky pre obranu a bezpečnosť výpisom zo zápisnice zo 74. schôdze výboru 9. októbra 2001 oznámil, že prerokoval návrh poslanca Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, ale neprijal platné uznesenie, keďže z celkového počtu 13 poslancov bolo na rokovaní výboru prítomných 7, z toho 3 poslanci hlasovali za, 2 proti a 2 sa zdržali hlasovania. Výbor Národnej rady Slovenskej republiky pre pôdohospodárstvo prerokoval návrh poslanca Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, ale neprijal platné uznesenie, keďže z celkového počtu 12 poslancov bolo na rokovaní výboru prítomných 10, z toho 3 poslanci hlasovali za, 1 proti a 6 sa zdržalo hlasovania. Uznesenie č. 332 z 23. októbra 2001. V uznesení výborov Národnej rady Slovenskej republiky vyplynuli dve pripomienky, a to zmena dátumu účinnosti, a tieto odporúča výbor schváliť. Gestorský výbor na základe rokovania výborov Národnej rady Slovenskej republiky, ktorým bol návrh poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, pridelený, v súlade s § 79 ods. 4 písm. f) rokovacieho poriadku odporúča Národnej rade Slovenskej republiky návrh poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov (tlač 966), neschváliť. Súčasne poveril svojím uznesením č. 334 spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4 a § 84 ods. 2 a § 86 zákona o rokovacom poriadku Národnej rady Slovenskej republiky. Ďakujem, pán predsedajúci, skončil som.